Líta til komandi kvótaárs með von í brjósti Tveir togarar eru gerðir út af fyrirtækinu G.Run í Grundarfirði en auk þess netaverkstæði og fiskvinnsla . Hjá fyrirtækinu starfa 80 - 85 manns á sjó og í landi . Blaðamaður Skessuhorns ræddi við Guðmund Smára Guðmundsson framkvæmdastjóra fyrirtækisins um kvótaárin , það liðna og komandi , lækkuð veiðigjöld og ýmislegt fleira . Nýverið barst G.Run bréf frá Fiskistofu um kvótastöðu fyrirtækisins . „ Við eigum að byrja að vinna eftir þessu 1. september og við fáum fyrsta bréfið 27. ágúst . Degi seinna var kvótanum breytt og blálanga , gulllax og litli karfi settur í kvóta . Það mun hafa áhrif á hvernig skip verða gerð út og þá sérstaklega línuskip . Þeir sem stýra og stjórna þessum málum virðast vera langt frá því að skilja útgerð , “ segir Guðmundur Smári . Sjá nánar viðtal við Guðmund Smára Guðmundsson , framkvæmdastjóra G.Run í Grundarfirði , í sérblaðinu Áramót í útgerðinni sem fylgir með Skessuhorni vikunnar . Í blaðinu er fjallð um komandi fiskveiðiár og það liðna , makrílinn og sitthvað fleira .